laion/Wikipedia-Exotic huggingface dataset:
תיל (אי)

האי תיל או האי ת'יל (באנגלית: Thil Island) הוא אי סלעי קטן אי קטן בארץ הנסיכה אליזבת שבאנטארקטיקה. האי ממוקם 1.9 קילומטרים מצפון-מזרח לראש ג'נינגס, בחלקו המזרחי של מדף הקרח אמרי. האי התגלה ומופה לראשונה בשנת 1952 על ידי ג'ון ה. רוסקו (John H. Roscoe), בהתבסס על תצלומי אוויר שצולמו על ידי צי ארצות הברית, במהלך מבצע קפיצה לגובה, בעונת המחקר (הקיץ האנטארקטי) 1946–1947. רוסקו ניתן לאי את שמו. האי נקרא על שמו של ר. ב. תיל (R.B. Thil), שהיה איש צוות אוויר בטיסות הצילום מעל אזור זה, במהלך מבצע קפיצה לגובה. האי תיל באתר הסקר הגאולוגי של ארצות הברית האי תיל באתר הגאזט האנטארקטי של ממשלת אוסטרליה האי תיל באתר הגאזט האנטארקטי המשווה SCAR של ממשלת אוסטרליה האי תיל באתר marineregions מזג אוויר נוכחי מעודכן באי תיל תחזית מזג אוויר עדכנית ארוכת טווח עבור האי תיל סטטיסטיקות מזג אוויר ונתוני מזג אוויר היסטוריים עבור האי תיל גאזט השמות האנטארקטיים הרשמי של ארצות הברית מידע גאוגרפי והיסטורי
סאות' ביקון

האם התכוונתם ל... אנטארקטיקה סאות' ביקון (אנטארקטיקה) – הר בהרי קווטרמיין, באדמת ויקטוריה שבאנטארקטיקה ארצות הברית סאות' ביקון (ניו יורק) – הר במחוז דאצ'ס במדינת ניו יורק שבארצות הברית
הר גרדנר

האם התכוונתם ל... אנטארקטיקה הר גרדנר (הרי אלזוורת') – הר ברכס סנטינל, בהרי אלזוורת' שבאנטארקטיקה הר גרדנר (אדמת מק. רוברטסון) – הר באדמת מק. רוברטסון שבאנטארקטיקה אוסטרליה הר גרדנר (אוסטרליה המערבית) – הר במדינת אוסטרליה המערבית שבאוסטרליה הר גרדנר (הטריטוריה הצפונית) – הר בטריטוריית הטריטוריה הצפונית שבאוסטרליה ארצות הברית הר גרדנר (וושינגטון) – הר במדינת וושינגטון שבארצות הברית קנדה הר גרדנר (קולומביה הבריטית) – הר בפרובינציית קולומביה הבריטית שבקנדה הר גרדינר
אלברטו גאלאטאו

אלברטו גאלאטאו (בספרדית: Alberto Luis Galateo;‏ 4 במאי 1912 – 26 בפברואר 1961) היה כדורגלן ארגנטינאי, ששיחק בעמדת החלוץ. במדי ארגנטינה גאלאטאו שיחק וכבש פעם אחת, בשמינית גמר מונדיאל 1934 בהפסד 3–2 לשוודיה. מדיה וקבצים בנושא אלברטו גאלאטאו בוויקישיתוף אלברטו גאלאטאו, באתר Transfermarkt אלברטו גאלאטאו, באתר Soccerway אלברטו גאלאטאו, באתר WorldFootball.net אלברטו גאלאטאו, באתר National Football Teams אלברטו גאלאטאו, באתר FootballDatabase.eu
אוגנדה (פירושונים)

האם התכוונתם ל... אוגנדה – מדינה במזרח אפריקה אוגנדה הבריטית – מדינת חסות של האימפריה הבריטית שהתקיימה בשטח אוגנדה לפני שקיבלה את עצמאותה אוגנדה (אונייה) – אוניית נוסעים ומטען בריטית שפעלה בשנים 1952 עד 1985. תוכנית אוגנדה – הצעה בריטית כושלת להקמת התיישבות יהודית במזרח אפריקה הבריטית ראו גם בוגנדה
הגנבים מהיער

הגנבים מהיער (בפלמית: De Bende van Jan de Lichte; מילולית: "כנופייתו של ואן דה ליכט") היא דרמה היסטורית בת 10 פרקים המבוססת על חייו של מנהיג פורע חוק מהמאה ה-18, יאן דה ליכט, יליד אאלסט במה שהיא כיום בלגיה. הסדרה יצאה לצפייה בשרתי נטפליקס בינואר 2020. הסדרה שודרה לראשונה בבלגיה ברשת הטלוויזיה Proximus ושודרה גם בתאגיד השידור הציבורי VTM. הסדרה מבוססת על הרומן "כנופיית יאן דה ליכטה" משנת 1957 מאת לואי פול בון, הסדרה מציגה את יאן דה ליכטה לא רק כשודד דרכים אלא כנציג המעמדות הנמוכים המדוכאים, מעין רובין הוד פלמי. בשנים 1740 עד 1748, במהלך מלחמת הירושה האוסטרית, הרס יאן דה ליכטה את הכפר באזור אלסט. הסדרה עובדה לטלוויזיה על ידי כריסטוף דיריקס ובנג'מין ספרינג'ר ובוימה על ידי רובין פרונט ומארטן מוירקרקה. הצילומים התקיימו בסתיו 2016 ובחורף ואביב 2017. הצילומים נערכו ביער קלואיסבוס ובאתרים שונים ברחבי בלגיה, כולל שמורות טבע, שווקים וטירה ימי-ביניימית. "הגנבים מהיער", במסד הנתונים הקולנועיים IMDb (באנגלית) "הגנבים מהיער", באתר נטפליקס "הגנבים מהיער", באתר Rotten Tomatoes (באנגלית) "הגנבים מהיער", במסד הנתונים הקולנועיים KinoPoisk (ברוסית) Thieves of the wood, Rotten Tomatoes Kluisbos decor voor prestigereeks De Bende van Jan de Lichte, frontview-magazine.be, 28 oktober 2016 Hart, Daniel (2 בינואר 2020). "Thieves of the Wood Season 1 Review: The Flemish Bandits". {{cite web}}: (עזרה) Matteo Simoni en Stef Aerts in nieuwe prestigereeks 'De Bende van Jan De Lichte', vtm.be, 27 oktober 2016
אבודים בחלל (שיר)

אבודים בחלל הוא סינגל של הראפר הישראלי טונה, מתוך אלבומו השני, "טונהפארק". השיר יצא לאור ב-27 באוגוסט 2017, כסינגל השלישי מתוך האלבום. השיר נכתב על ידי טונה עצמו, חברי להקת A-WA וניר דנן, והולחן על ידם ועל ידי יקיר בן טוב, בעוד דנן ובן טוב הפיקו את השיר. השיר, אשר מכיל בתוכו מוטיב של חלל, מהווה כשיר מחאה, בו מכוון הדובר ביקורת כלפי הפוליטיקה והחברה המודרנית בישראל, תוך שהוא טוען כי החיים בישראל שווי ערך לחיים בחלל החיצון. מבקר המוזיקה דודי פטימר ממעריב אונליין ניתח את השיר, סקר את האלמנטים השונים בו והעניק לו ביקורת חיובית: "הטקסט מעולה, הלחן קליט ומעניין, והשילוב של A-WA מוסיף נופך אתני, אותנטי ומסקרן לשיר שממשיך להמחיש עד כמה טונה הוא ראפר ויוצר חשוב במוזיקה הישראלית העכשווית, מהיותר איכותיים שיש במחוזותינו כיום. שאפו!". גם שי להב ממעריב אונליין שיבח את השיר, באומרו כי הוא "מרשים במיוחד, כי הוא נשמע שם כמו אומן בשיא הבשלות שלו" וכי "זה כבר לא רעב או רצון להוכיח אלא מישהו שנמצא בלב הזון שלו, ומקרין הרבה ביטחון עצמי ורצון להיות מיינסטרים, אבל מהצד הנכון", וכן שיבח את הקטע של להקת A-WA בשיר, באומרו כי הוא נשמע כמו "ניצחון משותף של דור בני ה–30 פלוס". יוסי חרסונסקי העניק לשיר ביקורת חיובית באתרו, תוך שנתן לו ציון של כארבעה כוכבי זהב וחצי מתוך חמישה, ואמר כי השיר הוא "חוצה תרבויות, הצטלבות ראפ-אלקטרו-אתנית, שלוקחת את המוזיקה השיראלית המודרנית לנקודה חדשה מרתקת". השיר נכנס לפלייליסט של תחנת הרדיו גלגלצ, ובעקבות כך, הצליח להגיע בשיאו למקום החמישי במצעד הרשמי של גלגלצ. נכון לינואר 2022, השיר עומד על כ-4 מיליון צפיות בפלטפורמת שיתוף הווידאו יוטיוב, וכ-1.1 מיליון השמעות ברשת הזרמת המדיה ספוטיפיי. את הווידאו קליפ של השיר פרסם טונה בערוץ היוטיוב שלו ב-27 באוגוסט 2017, וביימו וערכו אינדי חאיט ונאור סוקי. הקליפ מתרחש בחלל החיצון וטונה מגלם בו אסטרונאוט. בסוף הקליפ, נוחת טונה במדבר, בו מופיעות גם להקת A-WA, שרות את מילותיו של השיר. בדצמבר 2018 הוציאו הרכב הטראנס הפסיכדלי אינפקטד מאשרום רמיקס לשיר, אשר נכלל באלבומם ה-11, "Head of NASA and the 2 Amish Boys". לדף השיר באתר הספרייה הלאומית איתי זבולון, ניר דנן, תאיר חיים, לירון חיים, תגל חיים איתי זבולון, ניר דנן, יקיר בן טוב, תאיר חיים, לירון חיים, תגל חיים דודי פטימר, ‏טונה ו-A-WA עפים לחלל עם שיר מחאה הומוריסטי ונשכני, באתר מעריב אונליין, 28 באוגוסט 2017 סוניה מרי ריפ, למען עתיד טוב: השירים שיעוררו בכם תקווה, באתר פרוגי שי להב, ‏הצגה שכולה פרובוקציה, ראש עיר פחדן ושרת תרבות פופליסטית, באתר מעריב אונליין, 1 בספטמבר 2017 יוסי חרסונסקי, Lost In Space, באתר "יוסמיוסיק" המצעד השבועי 9.11.2017, באתר גלגלצ טונה - אבודים בחלל מארח את Tuna - Lost in Space ft. A-WA \\ A-WA, סרטון באתר יוטיוב (אורך: 5:07) אבודים בחלל, נבדק ב-2020-09-05
יחסי ברוניי–מיאנמר

יחסי ברוניי–מיאנמר הם היחסים הדיפלומטיים הרשמיים שבין אומת ברוניי, משכן השלום לבין הרפובליקה של איחוד מיאנמר. היחסים הדיפלומטיים הרשמיים שבין ברוניי למיאנמר כוננו רשמית ב-21 בספטמבר 1993. כדי להגביר את הסחר הדו-צדדי שבין המדינות, ממשלת ברוניי וממשלת מיאנמר חתמו על שלל הסכמי סחר ובראשם, הסכם הימנעות ממס כפול. ברוניי תומכת במנויה של מיאנמר לראשות הארגון ASEAN כבר משנת 2015. שתי המדינות מפתחות תחומים משותפים רבים דוגמת תחום החינוך והבריאות וכן בפיתוח משאבי אנוש. חברת הנפט הלאומית של ברוניי (BNP) היא ממייצאות הנפט הגולות ביותר של מיאנמר. ברוניי מיוצגת במיאנמר בדרג השגרירות, באמצעות שגרירות רשמית שהיא מחזיקה ביאנגון, בירת המדינה. מיאנמר מיוצגת בברוניי בדרג השגרירות, באמצעות שגרירות רשמית שהיא מחזיקה בבנדר סרי בגוואן, בירת המדינה. מדיה וקבצים בנושא יחסי ברוניי–מיאנמר בוויקישיתוף Brunei-Burma Relations, משרד החוץ והסחר של ברוניי Myanmar applauds relations with Brunei, ברוניי טיימס, 22 בפברואר 2014 Close Brunei, Myanmar ties, איימי אזלנה Brunei in talks with Myanmar on concessions, דצמבר 2012 EMBASSY OF BRUNEI IN YANGON, MYANMAR EMBASSY OF MYANMAR IN BANDAR SERI BEGAWAN, BRUNEI
פנלופה אלביפניס

פנלופה אלביפניס (שם מדעי: Penelope albipennis) היא מין של עוף קרקע נדיר, מהסוג פנלופה שבמשפחת ההוקיים. פנלופה זו מצויה בטבע רק ביערות של צפון-מערב פרו. אורך הפנלופה 70 סנטימטרים בקירוב והיא בעלת נוצות חומות כהות עם קצוות כנפיים לבנות. הראש שחור עם פנים תכולות, דלדול עור כפול אדמדם ומקור דק כחול-בהיר. הפנלופה בעלת רגליים צהובות חזקות העוזרות לה להיאחז בענפים שבין עצי היער. היא יכולה לעוף אך תעופתה מגושמת יחסית לעופות אחרים. הפנלופות מסתובבות בקבוצות קטנות ומחפשות פירות, זרעים וחרקים הן על הקרקע והן על העצים. אין הרבה הבדלים בין שני הזוויגים. פנלופה זו מצויה בסכנת הכחדה. בעבר חשבו שהיא נכחדה לחלוטין, מחמת נדירותה. הסיבות להיעלמותה הן כריתת יערות הגשם הטרופיים - בהם היא חיה - וצייד לא חוקי למטרת מאכל. ב-2018 נספרו כ-200 פרטים באוכלוסיות קטנות בצפון-מערב פרו. יש בפרו כ-10 אזורי מקלט מוגנים לעוף זה, בהם מקלט חיות הבר בלאמבאייק (Laquipampa Wildlife Refuge) שבלאמבאייק ואתר "Chaparri Private Conservation Area". האוכלוסייה באזור זה משתקמת לאיטה, והולכת וגדלה. מדיה וקבצים בנושא פנלופה אלביפניס בוויקישיתוף פנלופה אלביפניס, באתר ITIS (באנגלית) פנלופה אלביפניס, באתר NCBI (באנגלית) פנלופה אלביפניס, באתר Animal Diversity Web (באנגלית) פנלופה אלביפניס, בבסיס הנתונים ARKive (באנגלית) פנלופה אלביפניס, באתר GBIF (באנגלית) פנלופה אלביפניס באתר הרשימה האדומה של IUCN
יחסי לוב–צ'כיה

יחסי לוב–צ'כיה הם היחסים הדיפלומטיים הרשמיים שבין מדינת לוב לבין הרפובליקה הצ'כית. היחסים הדיפלומטיים הרשמיים שבין המדינות כוננו רשמית בשנת 1993. בשנת 1997 ממשלת צ'כיה הטילה סנקציות דיפלומטיות על לוב בעקבות פיצוץ המטוס הבריטי בשנת 1988. תשע שנים מאוחר יותר, בשנת 2006, הסנקציות הצ'כיות על לוב הוסרו על ידי נשיא צ'כיה, ואצלב קלאוס. בדומה לאיטליה, צ'כה הביעה את תמיכתה בשליט לוב, מועמר קדאפי, במרד האזרחי בלוב ב-2011. בשנת 2013, קבוצת שופטים מלוב עברו הכשרה בת חמישה ימים בעיירה הצ'כית, קרומריז', כחלק פרויקט בינלאומי של האומות המאוחדות. לוב איננה מיוצגת בצ'כיה בדרג השגרירות. לוב מיוצגת בצ'כיה בדרג הקונסולרי, באמצעות קונסוליה רשמית אחת בבירה פראג. צ'כיה מיוצגת בלוב בדרג השגרירות, באמצעות שגרירות רשמית שהיא מחזיקה בטריפולי, בירת המדינה. מדיה וקבצים בנושא יחסי לוב–צ'כיה בוויקישיתוף Italy and Czech Republic back Gaddafi despite bloodbath, פברואר 2011 Libyan judges receive training in Czech Republic, יוני 2013
מקבילית

מקבילית היא מרובע שכל זוג צלעות נגדיות שלו מקבילות זו לזו. המקבילית היא מקרה פרטי של הטרפז (בהגדרתו המרחיבה). מקרים פרטיים של מקבילית הם מעוין, שכל צלעותיו באורך שווה, המלבן, שבו כל זוג צלעות סמוכות מאונכות זו לזו, והריבוע שהוא מעוין וגם מלבן. כלל המקבילית מבדיל מרחבי הילברט ממרחבי בנך. ניתן ליצור ריצוף של המישור עם כל מקבילית שהיא. הצורה התלת-ממדית הבנויה רק ממקביליות היא המקבילון. כל שתי זוויות נגדיות במקבילית שוות זו לזו. כל שתי צלעות נגדיות במקבילית שוות זו לזו. האלכסונים במקבילית חוצים זה את זה ומחלקים את המקבילית ל-2 זוגות משולשים חופפים, מעבר לכך, כל המשולשים שווים בשטחם. כל שתי זוויות סמוכות במקבילית משלימות ל-180 מעלות. שטח המקבילית שווה למכפלת אחת הצלעות בגובה אליה. סכום ריבועי האורכים של אלכסוני המקבילית שווה לסכום ריבועי האורכים של ארבע צלעותיו. B D 2 + A C 2 = A B 2 + B C 2 + C D 2 + D A 2 {\displaystyle BD^{2}+AC^{2}=AB^{2}+BC^{2}+CD^{2}+DA^{2}} או: B D 2 + A C 2 = 2 A B 2 + 2 B C 2 {\displaystyle BD^{2}+AC^{2}=2AB^{2}+2BC^{2}} כל מרובע בעל שני זוגות צלעות נגדיות מקבילות הוא מקבילית. כל מרובע בעל שני זוגות זוויות נגדיות שוות הוא מקבילית. כל מרובע בעל שני זוגות צלעות נגדיות שוות הוא מקבילית. כל מרובע בעל זוג צלעות מקבילות שוות הוא מקבילית. (עם זאת, מרובע בעל זוג צלעות נגדיות שוות וזוג הצלעות השני מקבילות, אינו בהכרח מקבילית, כי הוא עשוי להיות גם טרפז שווה-שוקיים) כל מרובע בו האלכסונים חוצים זה את זה הוא מקבילית. מלבן הוא מקבילית בעלת זווית ישרה. (או מקבילית בעלת אלכסונים שווים) מעוין הוא מקבילית בעלת שתי צלעות סמוכות שוות. (או מקבילית בעלת אלכסונים מאונכים) ריבוע הוא מקבילית שהיא גם מעוין וגם מלבן. (או מקבילית בעלת אלכסונים מאונכים ושווים) מקבילית הכוחות גאומטריה סינתטית מקבילית, באתר לרגו מקבילית, באתר MathWorld (באנגלית)
עורב אירופי

עוֹרֵב אֵירוֹפִּי (שם מדעי: Corvus corone) הוא מין של עורב שחור נוצות החי באזור הפלארקטי, בעיקר בחלקים הצפון-מערביים של אירופה ובמזרח אסיה. הוא תואר ב-1758 בידי החוקר השוודי קארולוס לינאוס שנתן לו את שמו המדעי מלטינית: "korōnē" פירושו: עורב. בעבר הוא נחשב לתת-מין של עורב אפור בעל גוונים כהים, אך כיום נחשב למין עצמאי. עורב זה בעל נוצות שחורות לאורך גופו בדומה לקרובו הגדול, עורב שחור. אורכו הממוצע 48 עד 52 סנטימטרים, בעל מוטת כנפיים של 84 עד 100 סנטימטרים ומשקלו כ-400 עד 600 גרם בממוצע, כך שהוא קטן יותר מהעורב השחור (הנחשב לגדול שבציפורי השיר). העורבים פעילים במשך כל העונות ובחורפים הם מתקהלים יחדיו כדי לשמור על החום. הם לא חוששים מהאדם ולעיתים מסתקרנים ומתקרבים לאנשים המאכילים אותם, או מתחרים בעופות כמו שחפיים או ברווזיים על מזון. הם אוכלי כל אך הם ניזונים לרוב מנבלות, מה שנתן להם את שמם. הם מתבססים על נבלות בעיקר בחורף, אז נעלמים רוב סוגי המזון הרגילים. קבוצת עורבים תתגודד ותתקיף כל טורף המגיח לעברה, בייחוד כשמדובר בזוג עם גוזלים. פרטים בודדים של עורבים פגיעים יותר למתקפה של עופות דורסים חזקים כמו עיט זהוב, אוח מצוי, בז נודד, עיטם או נץ גדול וכן יונקים כמו שועלים, כלבים או חתולים. מדיה וקבצים בנושא עורב אירופי בוויקישיתוף עורב אירופי, באתר ITIS (באנגלית) עורב אירופי, באתר NCBI (באנגלית) עורב אירופי, באתר Animal Diversity Web (באנגלית) עורב אירופי, באתר GBIF (באנגלית) עורב אירופי באתר הרשימה האדומה של IUCN קיליאן מולארני, לארס סוונסון, דן צטרסטרום, פיטר ג'. גרנט, דן אלון, יוסי לשם, אבי ארבל (ע), לקסיקון מפה: הציפורים - המדריך השלם לציפורי אירופה וישראל, מפה הוצאה לאור, 2003
בס מנומר

בס מנומר (שם מדעי: Morone saxatilis) הוא מין של דג גרם בן למשפחת הלברקיים והוא המין הגדול ביותר במשפחה. הוא מצוי לאורך חופי האוקיינוס האטלנטי המערבי, לחופי אמריקה הצפונית והקריביים. הוא דג מאכל הנידוג בכמויות מסחריות גדולות מאוד. הבס המנומר הוא הדג הלאומי של המדינות: מרילנד, רוד איילנד וקרוליינה הדרומית וכן דג המים המלוחים של ניו יורק, ניו ג'רזי, וירג'יניה וניו המפשייר. זהו דג מוארך בעל קשקשים כסופים-לבנים ומאחורי הזימים עוברים פסים כהים לאורך הגוף עד הזנב. אורך הבס הממוצע מגיע ל-50 עד 90 ס"מ ולמשקל של 2 עד 9 ק"ג, אך הפרטים הגדולים ביותר הגיעו למשקל 56 ק"ג. מעריכים שהם חיים עד 30 שנה בטבע. לדג ישנו פה גדול ולסתות חזקות מלאות שיניים קטנות והוא יכול למתוח החוצה את פיו במהירות. מאפיינים אלה עושים אותו לטורף זריז של דגים אחרים, בייחוד מינים מתקהלים כמו ברדינים. דג זה יכול לשרוד הן במים ממוזגים והן במים טרופיים לחופי האוקיינוס האטלנטי, בין נהר סנט לורנס ללואיזיאנה והוא יכול לשרוד הפרשי מליחות בין נהרות למי הים. פרטים נודדים לנהרות כדי להשריץ והצאצאים מתבגרים במים מתוקים ובהמשך עוברים לחיים בים. אנשים הכניסו דג זה גם לאזורים בהם הוא לא התקיים, ביניהם לאקוודור, איראן, לטביה, מקסיקו, רוסיה, דרום אפריקה וטורקיה, בעבור גידול למאכל או לדיג ספורט. הדג נידוג בכמויות, בייחוד במפרץ מקסיקו. מאז 2007 הוא מוכר בחוקת ארצות הברית כמין מוגן לדיג, כדי לאפשר לאוכלוסייתו להתאושש. מדיה וקבצים בנושא בס מנומר בוויקישיתוף בס מנומר, באתר ITIS (באנגלית) בס מנומר, באתר NCBI (באנגלית) בס מנומר, באתר Animal Diversity Web (באנגלית) בס מנומר, באתר האנציקלופדיה של החיים (באנגלית) בס מנומר, באתר FishBase (באנגלית) בס מנומר, באתר GBIF (באנגלית) בס מנומר באתר הרשימה האדומה של IUCN
בס יפני

בס יפני (שם מדעי: Lateolabrax japonicus) הוא מין של דג גרם מקבוצת דגי הבס, השייך למשפחה בסים אסייתים והוא קרוב ללברקיים. הוא מצוי באוקיינוס השקט שלחופי מזרח אסיה ובעיקר יפן, משם קיבל את שמו. הוא מופיע גם בים סין הדרומי. מין זה הוא קרובו לסוג של בס שחור-סנפיר (Lateolabrax latus). דג זה מגיע לאורך ממוצע של 16 סנטימטרים, אך הדג הגדול ביותר שתועד הגיע לאורך 102 סנטימטרים ולמשקל 78.7 קילוגרם. הוא בעל גוף מוארך, מעט שרירי, עם סנפיר גבי המוטה אחורה וזנב שרירי וגדול העוזר לו לנוע במהירות קדימה. ראשו עבה ובעל לסתות חזקות ונוקשות, כשהלסת התחתונה בולטת יותר מהעליונה ויכולה להיפער קדימה במהירות. מאפיינים אלה עושים אותו לטורף רב-כוח של דגים קטנים יותר, לרוב להקות של דגים כמו סרדיניים ועפייניים וכדומה וכן חסילונים וקרילאים. הצעירים ניזונים מזואופלנקטון. בדומה למספר מיני דגים דג זה בעל דיכוגמיה וזכרים צעירים יכולים עם התבגרותם להחליף את מינם לנקבות, מה שעוזר לדג להתרבות. דגי הבס מפיצים את ביציהם בים הפתוח, שם הם נסחפים כחלק מהפלנקטון עד לבקיעתם, אז הם עולים לשפכי נהרות המכילים פחות טורפים יחסית, עד שהם גדלים. רוב ההזדווגיות מתרחשות לחופי יפן. הדג נידוג בלהקות גדולות למאכל או לגידול בחקלאות ימית. מדיה וקבצים בנושא בס יפני בוויקישיתוף בס יפני, באתר ITIS (באנגלית) בס יפני, באתר NCBI (באנגלית) בס יפני, באתר FishBase (באנגלית) בס יפני, באתר GBIF (באנגלית)
גוף מארח (סרט)

גוף מארח (באנגלית: The Host) הוא סרט קולנוע אמריקאי מסוגת המדע הבדיוני שיצא לאקרנים במרץ 2013. את הסרט, המבוסס על הרומן הפופולרי 'גוף מארח' מאת סטפני מאייר, כתב וביים אנדרו ניקול. גזע של חייזרים המכונים "נפשות" משתלט על כדור הארץ במטרה לאכלסו. החייזרים לא רואים את ההשתלטות על גזע בני האדם כפגיעה בהם ואף רואים את ההשתלטות כטובה, כיוון שהם מחזיקים באמונה כי בני האדם הם גזע אלים, רווי מלחמות שהורס את כדור הארץ בשיטתיות. הספר מתמקד בסיפורה של נפש אחת המכונה בספר 'נוודת', ועל מאבקה העיקש במחשבותיה של הדיירת הקודמת בגוף המארח הניתן לה ששמה הוא 'מלאני', המסרבת לשתף פעולה. ה'נוודת' שבהמשך מקבלת את השם וואנדה מתוודעת לאהבתה של 'מלאני' לגבר בשם 'ג'ארד' ומפתחת אף היא רגשות דומות אליו, כמו כן מתוודעת וואנדה לדאגתה של מלאני לאחיה ג'יימי ואף אליו היא מפתחת רגשות של חיבה ואחריות. בהמשך פוגשים וואנדה ומלאני קבוצה של 'אנושיים' (בני אדם שלא השתלטו על גופם) בתחילה הם מקבלים אותם בעוינות ובחשש אך בהמשך הם מפתחים איתם מערכות יחסים מורכבות. בספטמבר 2009, השתמשו המפיקים ניק ווצ'לר, סטיב שוורץ ופאולה מיי שוורץ במימון עצמאי על מנת לקנות את הזכויות של הרומן "גוף מארח" מאת סטפני מאייר ולהפוך אותו לסרט קולנוע. אנדרו ניקול כתב את התסריט וביים את הסרט. אתר האינטרנט הרשמי של גוף מארח גוף מארח, ברשת החברתית פייסבוק "גוף מארח", במסד הנתונים הקולנועיים IMDb (באנגלית) "גוף מארח", באתר נטפליקס "גוף מארח", באתר AllMovie (באנגלית) "גוף מארח", באתר Rotten Tomatoes (באנגלית) "גוף מארח", באתר Box Office Mojo (באנגלית) "גוף מארח", באתר Metacritic (באנגלית) "גוף מארח", באתר אידיבי "גוף מארח", באתר Hulu סרטים (באנגלית) "גוף מארח", במסד הנתונים הקולנועיים KinoPoisk (ברוסית) THE HOST | British Board of Film Classification, www.bbfc.co.uk The Host (2013) | ScreenRant, screenrant.com The Host, Box Office Mojo
דקר חישוקים

דַּקַּר חִשּׁוּקִים או דקר הפסים (שם מדעי: Epinephelus fasciatus) הוא מין של דג גרם בן לסוג דקר שבמשפחת הדקריים, החי במי האזור האינדו-פסיפי, לרבות במפרץ אילת. דקר זה קטן יחסית ומגיע לאורך של 22 סנטימטרים ומשקל של עד 2 קילוגרם. נמצאו גם פרטים באורך 40 סנטימטרים. הדג בעל סנפירים נמוכים עם סנפירי חזה רחבים העוזרים לאיזון. סנפיר הגב מורכב מחמישה קוצים פרוקים לאורך הגב והזנב קצר. העיניים גדולות בצבעי צהוב וכחול-כהה. הגוף בעל קשקשים אדומים חיוורים עד אפור-צהבהב ולאורך הגוף פסים לבנים המזכירים מעט "חישוקים". קצה הראש יותר כהה מהגוף והלסתות לבנות ובולטות. הדג חי לאורך האזור הטרופי האינדו-פסיפי מים סוף עד לכף התקווה הטובה בדרום אפריקה ומזרחה עד פיטקרן וקלדוניה החדשה. הוא נפוץ בעומק 4 עד 160 מטרים, לרוב באזורי שוניות אלמוגים. זהו דג האורב לטרף כמו דגים קטנים או סרטנים ומזנק עליהם במהירות בעזרת לסתותיו החזקות. הוא מצוי גם בין שורשי מנגרובים ולעיתים אף במים מליחים. על דג זה נמצאים מספר טפילים והאוכל מבשרו עלול לקבל הרעלת סיגואטרה, תופעה נפוצה בבשר של דגי אלמוגים. מדיה וקבצים בנושא דקר חישוקים בוויקישיתוף דקר חישוקים, באתר ITIS (באנגלית) דקר חישוקים, באתר NCBI (באנגלית) דקר חישוקים, באתר Animal Diversity Web (באנגלית) דקר חישוקים, בבסיס הנתונים ARKive (באנגלית) דקר חישוקים, באתר האנציקלופדיה של החיים (באנגלית) דקר חישוקים, באתר FishBase (באנגלית) דקר חישוקים, באתר GBIF (באנגלית) דקר חישוקים באתר הרשימה האדומה של IUCN
לברק חלק

לברק חלק (שם מדעי: Dicentrarchus labrax) הוא מין של דג ממשפחת הלברקיים ומהסוג לברק. הוא מצוי בטבע לחופי האוקיינוס האטלנטי המזרחי שלחופי אירופה ואפריקה מנורווגיה עד לסנגל. הוא מצוי גם (כאוכלוסייה נפרדת) גם במימי הים התיכון והים השחור, אך לא בים הבלטי. אפשר למצוא אותו גם בחופי ישראל. מקור השם העברי כנראה בשמו היווני (לברקי – Λαβράκι), שמקורו בשם הלטיני (Dicentrachus labrax). באנגלית הוא נקרא European Seabass, ובאיטלקית Spigola. הוא מאופיין לרוב בצבע כחול מכסיף מבריק (מטאלי). זנבו עשוי סחוס קשה, וכשהוא נלכד, הוא מנסה להסתחרר על החכה על מנת להשתחרר. הלברק הוא דג מוארך בצורתו בעל קשקשים כסופים עם סנפירים קצרים, סנפיר גבי נמוך וזנב שרירי. הוא יכול להגיע לאורך 103 סנטימטרים ולמשקל של 12 קילוגרם, אך נפוץ יותר באורך 50 סנטימטרים. דג זה יכול לחיות מעל 30 שנה בטבע. הלברק הוא צייד מהיר של דגים אחרים קטנים וכן של סרטנים, חסילונים ודיונונים. לרוב הוא מצוי בעומקים רדודים סמוך לחוף והצעירים מצויים בשפכי נהר, בהם הם גדלים הרחק מהישג ידם של טורפים. דג זה הוא דג מאכל בעל בשר משובח ודגים אותו בכמויות גדולות, וכן הוא מגודל לחקלאות ימית במדינות שונות. מדיה וקבצים בנושא לברק חלק בוויקישיתוף לברק חלק, באתר ITIS (באנגלית) לברק חלק, באתר NCBI (באנגלית) לברק חלק, באתר Animal Diversity Web (באנגלית) לברק חלק, באתר האנציקלופדיה של החיים (באנגלית) לברק חלק, באתר FishBase (באנגלית) לברק חלק, באתר GBIF (באנגלית) לברק חלק באתר הרשימה האדומה של IUCN
צנינית היפוס

צנינית היפוס (שם מדעי: Caranx hippos) היא מין של דג ים ממשפחת הצניניתיים, אשר מצוי במי האוקיינוס האטלנטי במים טרופיים וממוזגים, אך פרטים המצויים באזורים צפוניים יחסית נודדים דרומה בחורף כדי שלא ללקות בהיפותרמיה. ניתן למצוא צנינית זו מפורטוגל עד אנגולה במערב האוקיינוס האטלנטי ומנובה סקוטיה עד אורוגוואי במערבו. היא מצויה גם בים התיכון והים השחור. לרוב ניתן למצוא אותה עד לעומק 350 מטר, בקרבת החופים במי לגונות, שוניות או אף שפכי נהרות. לצנינית ראש שטוח ומוגבה ולסתות חזקות מעוגלות המותאמות לתזונה מטרף וסנפירים חזה ושת ארוכים ושריריים וכן בעלת סנפיר גבי גבוה וזנב בעל אונות חזקות, מאפיינים המותאמים לתאוצה אחרי טרף. אורכה הממוצע מגיע ל-60 סנטימטרים, אך הפרטים הגדולים ביותר מגיעים לאורך 124 סנטימטרים ולמשקל 32 קילוגרם. הפרטים המבוגרים ביותר הגיעו לגיל 17 שנה. צבע הצנינית הוא אפור-כסוף עם זנבות וסנפירים צהובים. המזון העיקרי של הצנינית - לעיתים מעל 94% ממזונם, הוא דגים אחרים, בייחוד דגים מתקהלים כמו סרדיניים, ספרוסיים או רצועניים ואף מיני צניניתיים קטנים ממנה. היא ניזונה לעיתים רחוקות יותר גם מקרילאים, פראונים, דיונונים ושאר יצורי ים קטנים. היא עצמה נטרפת בידי מפרשניים וכרישים וכן עופות ים. הביצים של הצניניות מושכות טורפים כמו כריש לווייתני או מנטות, הבולעים רבות מהן בבת אחת. בנוסף הצנינית היא דג מאכל משובח הנידוג ברשתות רחבות לאורך האוקיינוס האטלנטי, בשל טעם בשרה המשובח. מדיה וקבצים בנושא צנינית היפוס בוויקישיתוף צנינית היפוס, באתר ITIS (באנגלית) צנינית היפוס, באתר NCBI (באנגלית) צנינית היפוס, באתר Animal Diversity Web (באנגלית) צנינית היפוס, באתר FishBase (באנגלית) צנינית היפוס, באתר GBIF (באנגלית) צנינית היפוס באתר הרשימה האדומה של IUCN
הגברת הראשונה של מצרים

הגברת הראשונה של מצרים (בערבית: سيدة مصر الأولى) הוא התואר הבלתי רשמי של אשת נשיא מצרים. נכון ל-2021 אנתסאר עאמר היא הגברת הראשונה של מצרים. נגלאא מחמוד, אשתו של הנשיא לשעבר מוחמד מורסי (2012–2013), דחתה את תואר הגברת הראשונה, והעדיפה להיקרא "המשרתת הראשונה", "אשת הנשיא" או "אום אחמד", שם מסורתי שמשמעותו אמו של אחמד, בנה הבכור . מדיה וקבצים בנושא הגברת הראשונה של מצרים בוויקישיתוף Rafaat, Samir (2007-03-08). "The changing role of the first ladies". אל-אהראם. אורכב מ-המקור ב-2018-07-14. נבדק ב-2018-07-14. Kirkpatrick, David D. (2011-06-27). "Egypt's Everywoman Finds Her Place Is in the Presidential Palace". New York Times. נבדק ב-2012-07-31. קארין ברוליארד, Egyptian first lady-to-be, Naglaa Ali Mahmoud, blends in but sparks debate, וושינגטון פוסט, ‏4 במאי 2012 (באנגלית) Batrawy, Aya (2011-06-28). "Naglaa Ali Mahmoud, Egypt President's Wife: Don't Call Me First Lady". Huffington Post. נבדק ב-2012-07-31. Batrawy, Aya (2011-06-28). "Morsi's wife prefers 'first servant' to first lady". The Globe and Mail. Associated Press. נבדק ב-2012-07-31.
אספירנה חלקה

אספירנה חלקה המכונה גם ברקודה ים-תיכונית (שם מדעי: Sphyraena sphyraena) הוא מין של דג ממשפחת האספירניים, אשר חי במימי האוקיינוס האטלנטי והים התיכון. היא נפוצה ממפרץ ביסקאיה בצפון, דרך האיים הקנריים ועד אנגולה בדרום ובמערב האוקיינוס האטלנטי מצויה מברמודה עד ברזיל. האספירנה, הדומה במראה לברקודה הענקית האימתנית, אך קטנה ורגועה ממנה בהרבה, מגיעה לאורך של 30 עד 60 סנטימטרים בממוצע ולמשקל של עד 6 קילוגרם. עם זאת נמצאו פרטים באורך של 126 סנטימטרים ומשקל של 12 קילוגרם, כך שהיא האספירנה הגדולה ביותר בים התיכון. מבנה גופה מותאם לתאוצה עם סנפירים היכולים להזדקר קדימה ולהאיץ אחרי טרף. לסתותיה מוארכות ובעלות טור שיניים מחודדות וניבים קדמיות העוזרות לבתר את הטרף הנתפס. האספירנה היא דג טורף הניזון מדגים קטנים יותר, מסרטנים וחסילונים ומדיונונים. היא מצויה בבדידות או בלהקות גדולות המסתחררות סביב. הם מתרבים בנחיל גדול בין מאי לאוגוסט כשהנקבות מטילות עד 300,000 ביצים בבת אחת, המופרות מיד בידי הזכרים. אוכלוסיית האספירנה בים התיכון ועוד אזורים פוחתת בשל דיג יתר למטרות מסחריות. פרטים רבים גם נלקחים כשלל לוואי לדיג של סרדיניים ומזון אחר ונשמטים לים. מדיה וקבצים בנושא אספירנה חלקה בוויקישיתוף אספירנה חלקה, באתר ITIS (באנגלית) אספירנה חלקה, באתר NCBI (באנגלית) אספירנה חלקה, באתר Animal Diversity Web (באנגלית) אספירנה חלקה, באתר FishBase (באנגלית) אספירנה חלקה, באתר GBIF (באנגלית) אספירנה חלקה באתר הרשימה האדומה של IUCN ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.